
Korapsyon sa gitna ng krisis 


uling sumambulat ang walang hangganang 
M korapsyon, kabulukan at pagmamaniobra ng 

rehimeng Arroyo sa pagputok na naman ng 
dati at bagong malalaking kaso ng korapsyon. Lalong 
tumatampok ang usapin ngayon dahil sa iba't ibang 
paraang ginagawa nito para mapigilan ang imbestiga- 
syon kay dating Undersecretary of Agriculture Jocelyn 
“Jocjoc” Bolante. Si Bolante, punong opereytor ni Ar- 
royo noong 2004 sa pagkulimbat ng P2.8 bilyong 
pondo ng Ginintuang Masagang Ani ay pinabalik ka- 
makailan sa Pilipinas makaraang tanggihan ng US ang 
hiniling niyang asylum (pagkanlong) doon. 

Walang pinag-iba ang mga maniobra 
ngayon ng naghaharing rehimen 
sa pagbusal din nito sa iba 
pang maaaring tumestigo 
hinggil sa mga krimeng 
kinasasangkutan ng pamil- 
yang Arroyo. Ang desperado at 
garapalang pagtatangka ng rehi- 
meng Arroyo na pigilang magsalita 
si Bolante sa Senado ay nagpapa- 
kita ng lubha nilang pagkatakot 
na malantad sa publiko ang ki- 
nasasangkutan nilang 
mga katiwalian at kri- 
men na tiyak na maka- 
pagpapasiklab sa galit 
ng bayan. 

Puspusan ang 
pagsisikap ng rehi- 
meng Arroyo na pa- 
natilihing nakapi- 
nid ang mga lihim 


ng katiwalian sa pondo ng Ginintuang Masaganang 
Ani lalo't balak nilang gamitin muli ang gayong iske- 
ma sa nalalapit na eleksyong 2010. Sa panukalang 
badyet ng rehimen para sa 2009, mahigit P3.3 bilyon 
ang inilaan ni Arroyo para umano sa pagbili at pama- 
mahagi uli ng abono. Bahagi ito ng P7 bilyong ba- 
gong alokasyon para sa Ginintuang Masaganang Ani-- 
ang mismong programang ginawang palabigasan nina 
Arroyo at Bolante noong 2004. Kaliwa't kanan ang iba 
pang pakana nina Arroyo at ng kanyang mga alipures 
upang ibayo pang malimas ang kabang-yaman 
ng bayan. 
Ang paglala ng korapsyon ni Arroyo ni- 
tong huling mga taon ng kanyang paghahari 
ay bahagi ng mga paghahanda niya para lalong 
matiyak ang pananatili niya sa poder lampas 
sa 2010. Lalong humihigpit ang kapit niya sa 
poder sa labis na pangambang panana- 
gutin siya sa kanyang mga 
kasalanan sa bayan. 
Ilampung bilyong 
pisong pondo ang tini- 
tipon ni Arroyo bilang pag- 
hahanda sa haharapin ni- 
yang mga pampulitikang 
labanan kaakibat ng 
pagsisikap niyang mag- 
patuloy ang kanyang 
kapangyarihan lag- 
pas sa kanyang ka- 
salukuyang termi- 
no. Gagamitin niya 
itong pambili ng 
suporta ng mga pu- 

Mga tampok sa 
isyung ito... 


PNP 


litiko para sa iskemang cha-cha 
(charter change o pagbabago ng 
konstitusyon) upang pahintulutan 
ang muli niyang pagtakbo bilang 
presidente o punong ministro. 
Kung di man ay gagamitin niya ang 
dambuhalang pondo para matiyak 
na sa kanya pa rin ang katapatan 
ng mga maipapanalong kandidato 
sakaling matuloy pa rin tulad ng 
dati ang eleksyon sa 2010. Kasabay 
nito, ginagamit ni Arroyo ang pon- 
dong ito upang bilhin ang katapa- 
tan ng mga upisyal militar at puli- 
sya sakaling humantong siya sa 
pagpapataw ng paghaharing mili- 
tar kapag nabigo ang itinutulak ni- 
yang cha-cha. 

Dahil sa lalong sumisidhi nga- 
yong sosyo-ekonomikong krisis, 
bawat isang kusing na nakawin ni 
Arroyo mula sa pondo ng bayan ay 
dumadagdag sa hapdi ng kumaka- 
lam na sikmura ng nagdarahop na 
mamamayan. Sa pagnanakaw ni Ar- 
royo ng bilyun-bilyong piso, lalong 
nalulugmok sa kahirapan at pagka- 
api at lalong nagpupuyos sa galit 
ang mamamayan. Umaapaw ang 
mga bulsa nina Arroyo habang mil- 
yun-milyon ang nagugutom, wa- 
lang lupang masaka, walang ibang 
mapagkakitaan, walang matinong 

Philippine Revolution Web Central na 
matatagpuan sa: 

www.philippinerevolution.net 

Tumatanggap ang Ang Bayan ng 
mga kontribusyon sa anyo ng mga 
artikulo at balita. Hinihikayat din ang 
mga mambabasa na magpaabot ng 
mga puna at rekomendasyon sa ikau- 
unlad ng ating pahayagan. Maaabot 
kami sa pamamagitan ng email sa: 

angbayan@yahoo.com 


bahay na mauwian. Napakaraming 
maysakit ang di makabili ng ga- 
mot, milyun-milyong estudyante 
ang napupwersang pumasok sa mga 
paaralang sirang-sira at walang 
mga pasilidad at milyun-milyon pa 
ang di man lang makapag-aral da- 
hil sa kahirapan at pawang walang 
kinabukasang aasahan. 

Huhusgahan ng kasaysayan ang 
rehimeng US-Arroyo bilang 
isa sa pinakabulok na 
gubyernong gumamit 
ng kapangyarihan pa- 
ra magkamal ng malaking 
yaman at manupil, sa la- 
bis na kapinsalaan ng 
mamamayan. 

Hindi dapat pa- 
lusutin ng mama- , 
mayan ang kabi- f 
kabilang pagsisi- Wu 
nungaling, pandara- 
ya at pagnanakaw ni Gloria Arroyo. 
Hindi dapat pahintulutan na mag- 
tagal pa siya sa poder. Ang lahat 
ng pagkukunwari at pagmamanio- 
bra at ang bawat sandali ng pana- 
natili niya sa kapangyarihan ay 
kanyang ginagamit upang lalo 
pang mandambong at pahigpitin 
ang tanikalang gumagapos sa ma- 
mamayan. 

Dapat gamitin ng mamamayan 
ang lahat ng paraan upang mapigi- 
lan ang iba't ibang iskema ni Arro- 
yo para mapalawig pa ang kanyang 
paghahari. Dapat patuloy na mag- 
sikap ang lahat ng pwersang demo- 
kratiko, patriyotiko at anti-Arroyo 
na magkaisa sa kabila ng pagta- 
tangka ng Malacafang na hati-ha- 
tiin at durugin sila. Dapat pan- 
dayin ang pagkakaisang ito pa- 
ra matipon nila ang lakas na 
magbabagsak kay Arroyo. 

Lalong nagiging 
mulat ang mama- 
mayang Pilipino sa 
pangangailangan ng 
rebolusyonaryong 
pagbabangon ha- 
bang lalo silang 
nalulubog sa ka- 
hirapan at pagka- 

atrasado sa gitna 
ng patuloy na lumalalang krisis so- 
syo-ekonomiko at mga krimen ng 
naghaharing rehimen. Habang tu- 
mitindi ang kalupitan ng rehimeng 
Arroyo, lalong tumitibay ang deter- 
minasyon ng mamamayan na bag- 
tasin ang landas ng armadong re- 
bolusyon. 

Sa pagpupunyagi ng malawak 
na rebolusyonaryong kilusan sa ila- 
lim ng pamumuno ng Partido Ko- 
munista ng Pilipinas (PKP), at pag- 
pupursige ng lahat ng mga anti-im- 
peryalista, antipyudal at antipasis- 
tang pwersa, lalong lumalakas at 
lumalaganap ang paglaban ng ma- 
mamayang Pilipino. Walang sawa 
ang pagsisikap ng mga rebolusyo- 
naryo, patriyotiko at demokrati- 
kong pwersa sa pagtataguyod sa 
interes ng mamamayan at pagsusu- 
long ng kanilang mga pakikibaka. 
Patuloy na paiigtingin ang mga 
taktikal na opensiba ng mga arma- 
dong rebolusyonaryong pwersa, 
mga pakikibaka ng mamamayan at 
iba pang paraan ng paglaban para 
wakasan ang paghahari ni Arroyo 
at iharap siya sa paghuhusga ng 
bayan. [AB] 

Jocelyn "Jocjoc" Bolante noong Oktubre 28, di na uubra ang da- 


De: sa deportasyon ng US kay dating Undersecretary of Agriculture 


ting gawi ng rehimen na itago siya sa bansa o kaya'y ipuslit siya 
palabas ng Pilipinas upang makaiwas sa imbestigasyon sa mga dambuha- 
lang kaso ng korapsyong kinakaharap niya. Gayunman, wala pa ring tigil 
ang rehimen sa mga palusot at maniobra. 


Si Bolante ang pangunahing 
opereytor ni Arroyo sa pagkurakot 
sa P2.806 bilyong pondo ng Ginin- 
tuang Masaganang Ani na ginamit 
sa kampanya ng administrasyon sa 
eleksyon noong 2004. Pinakakon- 
trobersyal lamang na bahagi nito 
ang P728 milyong fertilizer fund na 
tadtad ng mga anomalya. 

May atas ang Senado noon 
pang 2005 na ipaaresto si Bolante, 
makaraan ang paulit-ulit na pag- 
iwas niyang dumalo sa imbestiga- 
syon ng Senado sa kaso. Ipinuslit 
siya ng rehimeng Arroyo palabas ng 
bansa noong 2005 at humingi siya 
ng asylum sa US noong 2006. May 
tahasang palagay na ang nakarara- 
mi sa Senado na maysala si Bolan- 
te at kailangan na lamang makuha 
ang testimonya niya para maipor- 
mal ang husga at maisara na ang 
kaso. 

Hindi nagawa ng Malacafang 

na gawin ang ala-Jun Lozada na 
paghawak kay Bolante dahil naka- 
tutok nang husto ang midya at 
publiko sa kanyang pag-uwi. Ngu- 
nit habang idinidiretso sa St. 
Luke's Medical Center sa Quezon 
City, kung anu-ano na ang inisip na 
mga maniobra ng rehimen para 
hindi mapaharap si Bolante sa Se- 
nado at sa gayo'y mabusalan siya. 

Upang tumagal pa siya sa ospi- 
tal, kung anu-ano ang pinalalabas 
na sakit ni Bolante sa kabila ng si- 
nasabi ng kanyang medical bulletin 
na istable at normal ang kanyang 
kundisyon. Idiniretso si Bolante sa 
ospital matapos itong magreklamo 
na masakit ang dibdib nang maka- 
lapag na ang eroplano sa Manila 
International Airport. Kaiba sa ka- 
raniwang pasyente, hindi siya idi- 
niretso sa emergency room, bagkus 
sa isang mamahaling kwarto ng St. 
Luke's kung saan may naghihintay 


nang mga doktor. Iniutos ni Dr. Ra- 
mon Saavedra, ang doktor ni Bo- 
lante, na huwag siyang tumanggap 
ng mga bisita. 

Kasabay nito, ipinaapura ni Bo- 
lante sa Supreme Court na apruba- 
han ang petisyon para sa temporary 
restraining order (TRO) para pigilan 
ang Senate Sergeant-at-Arms na 
arestuhin siya't paharapin sa Sena- 
do. Nitong Nobyembre 3 ay binawi 
ng abugado ni Bolante ang peti- 
syon para sa TRO dahil sa katuna- 
ya'y naaresto na ng Senado ang 
kanyang kliyente. 

Samantala, binuksan ng De- 
partment of Justice ang imbestiga- 
syon ng Office of the Ombudsman 
sa kaso ng pagkulimbat sa P432 
milyong pondong pang-abono na 
isinampa ng mamamahayag na si 
Marlene Esperat laban kay Bolante. 
Ito'y matapos tulugan ang kaso 
nang tatlong taon ni Ombudsman 
Merceditas Gutierrez, kaibigan ng 
mga Arroyo. 

Ang biglaang pagbukas ng im- 
bestigasyong ito ang ginagamit 
ngayong dahilan upang pigilan ang 
Senado sa sarili nitong imbestiga- 
syon. Ayon kina Sen. Edgardo Ang- 
ara at Juan Miguel Zubiri, dalawa 
sa pinakamasusugid na tagapag- 
tanggol ng mga Arroyo, magbaba- 
ngayan lamang umano ang Senado 
at ang Ombudsman kung ipupursi- 
ge pa ng Blue Ribbon Committee 
ang imbestigasyon. Ayon kay Gloria 
Arroyo, nagpapasikat lamang ang 
mga senador at kongresistang nag- 
pupursigeng buksan muli ang im- 
bestigasyon sa fertilizer fund scam 
at iba pang mga iskandalong sang- 
kot ang Malacafiang. 

Nitong huli, nagsampa ng peti- 
syon para sa writ of habeas corpus 
si Owen Bolante, anak ni Bolante, 
sa Court of Appeals. Inaasahan ng 
mga Bolante at pangkatin nina Ar- 
royo na papabor sa administrasyon 
ang nasabing hukuman, tulad ng 
naging padron ng nakararaming de- 
sisyon nito sa nakaraan. [AB] 

Mk MATATAGUMPAY NA OPENSIBA NG BHB 


26 armas nasamsam, 43 
kaswalti natamo ng AFP-PNP 


kumpiska ng mga Pulang mandirigma ng Bagong Hukbong Bayan 


D alawampu't apat na malalakas na riple at dalawang pistola ang na- 


(BHB) sa magkakahiwalay na taktikal na opensibang inilunsad ng 
mga gerilya mula Oktubre 4 hanggang Nobyembre 5. Dalawampu't tatlong 
elemento ng Armed Forces of the Philippines (AFP), Philippine National 
Police (PNP) at CAFGU ang napatay at 20 ang nasugatan sa mga labanan. 


Nobyembre 5. Isang elemento 
ng CAFGU ang napatay nang is- 
naypin siya ng mga Pulang mandi- 
rigma sa labas ng kanilang detats- 
ment sa Sityo Balagonon, Barangay 
Managa, Bansalan, Davao del Sur. 

Nobyembre 3. Isang sundalo 
ng 57th IB ang nasugatan sa isang 
engkwentro sa pagitan ng mga Pu- 
lang mandirigma ng BHB at militar 
sa Sityo Talahek, Barangay Bacong, 
Tulunan, North Cotabato. 

Nobyembre 1. Dalawang ele- 
mento naman ng CAFGU ang nasu- 
gatan nang lusubin ng Pulang huk- 
bo ang detatsment ng militar sa 
Barangay Mararag, Marihatag, Suri- 
gao del Sur. 

Oktubre 29. Anim na ripleng 
M16 at isang kalibre .38 rebolber 
ang nasamsam ng mga Pulang 
mandirigma ng BHB sa Jose C. 
Aquino Rubber Company, isang 
plantasyon ng goma sa Barangay 
Sta. Teresita, Bayugan City, Agusan 
del Sur. Kasabay nito, kinumpiska 
ng mga gerilya ang M16 ng isang 
sarhento ng AFP sa isang tsekpoynt 
na itinayo ng mga gerilya sa Baran- 
gay San Jose, Prosperidad, Agusan 
del Sur. 

Oktubre 25. Labing-anim na 
malalakas na armas ang nakumpis- 
ka ng BHB at milisyang bayan nang 
lusubin nila ang detatsment ng 
CAFGU sa ilalim ng 37th IB na na- 
sa loob ng plantasyon ng Dole- 
Stanfilco sa Barangay Luna Sur, 
Makilala, North Cotabato. Isang 
elemento ng CAFGU ang napatay at 

isang sarhento at tatlo pang ele- 
mento ng CAFGU ang nasugatan. 
Inambus din ng isa pang grupo 
ng mga Pulang mandirigma ang 
mga sundalo ng 57th IB mula sa 
Barangay Luna Norte na sasaklolo 
sana sa nireyd na detatsment. 
Ayon kay Ka Dencio Madrigal, 
tagapagsalita ng Valentin Palamine 
Command ng BHB sa Far South 
Mindanao, ang naturang reyd ay 
aksyong pamarusa sa Stanfilco sa 
pangangamkam nito ng lupa sa 
maliliit na magsasaka at pagmama- 
lupit sa mga manggagawa nito. Sa 
kasalukuyan, mahigit 30,000 ektar- 
ya na ang lawak ng mga plantasyon 


ng saging at pinya ng Dole-Stanfil- 
co sa rehiyon. 

Bago ito ay binalaan na ng BHB 
ang Stanfilco na tigilan na ang pa- 
ngangamkam ng lupa at makinig sa 
mga hinaing at hiling ng mamama- 
yan. Ngunit sa halip na pakinggan 
ang reklamo ng taumbayan, lalo 
pang naging agresibo at pasista 
ang pakikitungo ng Dole-Stanfilco 
sa mga magsasaka at manggagawa. 
Dinagdagan pa nito ang tauhan ng 
detatsment at pinalakas at pinada- 
las ang mga operasyong militar sa 
plantasyon. 

Oktubre 25. Isang sundalo ng 
66th IB ang nasugatan nang ambu- 
sin ng mga gerilya ng BHB ang trak 
na sinasakyan ng mga sundalo sa 
Barangay Olaycon, Monkayo, Com- 
postela Valley. Bago ito, isang sun- 
dalo ang napatay nang lusubin ng 
mga gerilya ng BHB ang detats- 
ment ng Special Forces Battalion 
ng Philippine Army sa Barangay Ca- 
nidkid, Montevista, Compostela 
Valley. 

Oktubre 24. Walong sundalo 


43 aksyong militar, nailunsad ng BHB sa Samar 


ANIMNAPU'T siyam na elemento ng kaaway ang napatay sa sunud- 
sunod na mga aksyong militar na inilunsad ng Bagong Hukbong Ba- 
yan (BHB) sa isla ng Samar mula Enero hanggang unang linggo ng 
Setyembre. Dalawampu't limang elemento ng kaaway ang nasugatan 
sa naturang mga labanan samantalang limang Pulang mandirigma 
ang namartir. Labinlimang matataas na kalibreng armas ang nasam- 
sam ng BHB. 

Ayon sa panimulang tala ng Regional Operations Command ng 
BHB sa rehiyon, mula Enero hanggang Setyembre 6 ay nakapaglun- 
sad ang BHB sa isla ng 43 aksyong militar sa mga prubinsya ng Sa- 
mar, Northern Samar at Eastern Samar. Kinabibilangan ito ng isang 
reyd, limang ambus, 29 na operasyong isnayping /harasment, pitong 
special operation at isang pagdidisarma. Naharap din at napangiba- 
bawan ng BHB ang anim na depensiba at limang engkwentro. 

Sa 43 aksyong militar, 24 ang naganap sa Samar, 15 sa North- 
ern Samar at apat sa Eastern Samar. 

Ang patuloy na mga aksyong militar ay inilulunsad ng BHB bi- 
lang bahagi ng kampanya para biguin ang pananalasa sa isla ng Op- 
lan Bantay Laya 2. [AB] 

MATATAGUMPAY NA OPENSIBA NG BHB Mr 


ang napatay, kabilang ang punong 
upisyal nilang tinyente, nang am- 
busin ng mga Pulang mandirigma 
ng BHB ang nagpapatrulyang tropa 
ng 66th IB sa Barangay Manurigao, 
New Bataan, Compostela Valley. 
Oktubre 23. Isang elemento ng 
CAFGU ang napatay at apat pa ang 
nasugatan nang lusubin ng mga 
Pulang mandirigma ang detatsment 
ng CAFGU sa ilalim ng 72nd IB sa 


Paquibato District, Davao (City. 
Oktubre 23. Walong sundalo 
ang napatay at tatlo ang nasuga- 
tan nang paulanan ng bala ng mga 
Pulang mandirigma ng Nerissa San 
Juan Command (NSJC) ng BHB-Ca- 
tanduanes ang kubong hinihimpi- 
lan nila. Ayon sa ulat ni Ka There- 
sa Magtanggol, tagapagsalita ng 
NSJC, sinamantala ng mga kasama 
ang pagod ng mga tropa ng Philip- 


7 detenidong kasama, itinakas ng BHB sa Quezon 


WALANG putok na nireyd ng mga Pulang gerilya ng Apolonio Men- 
doza Command (BHB-Quezon) nitong Oktubre 25 ang Quezon Pro- 
vincial Jail sa Lucena City at itinakas ang pitong kasamang nakade- 
teni roon. Naisagawa ang reyd sa loob lamang ng sampung minuto. 

Para makapasok sa bilangguan, ang mga Pulang mandirigma ay 
nagkunwang mga elemento ng Special Weapons And Tactics (SWAT) 
at Philippine Drug Enforcement Agency (PDEA) na may kukuning bi- 
langgo. Itinaon nila ang pagsalakay sa panahon ng pagpapalit ng 
gwardya. Habang papalabas ang papauwi nang mga gwardya, naka- 
abang naman ang mga Pulang gerilya sa may labasan. 

Agad nilang tinutukan, pinadapa at dinisarmahan ng limang re- 
bolber ang mga gwardya bago sila ipiit sa kulungan kasama ng iba 
pang gwardya. Isang private security guard ang nagtangkang sumak- 
lolo mula sa karatig na gusali ngunit hinarang siya ng mga Pulang 
mandirigma, kinumpiska ang kanyang shotgun at isinama siya sa 
nauna nang ikinulong na mga gwardya. 

Sakay ng apat na van, agad na umatras sa magkakaibang direk- 
syon ang mga gerilya matapos ang matagumpay na pagliligtas. Da- 
lawang pulis ang nasugatan nang harangin nila ang mga gerilyang 
sakay ng isa sa mga van sa isang tsekpoynt sa Barangay Iyam, Luce- 
na City. Hinagisan ng mga Pulang mandirigma ng granada ang mga 
pulis bago tuluyang tumakas. 

Ang mapangahas na operasyon ng BHB ay isinagawa sa sentrong 
bahagi ng Lucena City kung saan matatagpuan din ang Quezon Con- 
vention Center, Regional Trial Court, Philippine National Red Cross 
at ang kapitolyo ng prubinsya. Malapit din ang Quezon Provincial 
Jail sa Camp Guillermo Nakar, punong himpilan ng Southern Luzon 
Command. 

Isang buwang sinubaybayan ng mga gerilya ang kilos ng kaaway 
bago isakatuparan ang operasyon. Pitong pistola at isang shotgun 
ang nasamsam nila sa espesyal na operasyong ito. 

Ikalawang pagkakataon na itong pagpapatakas sa mga bilang- 
gong pulitikal sa Southern Tagalog. Noong Enero 14, 2006, itinakas 
din ng mga Pulang mandirigma ng Edgardo Dagle Command ang si- 
yam na gerilya ng BHB na nakapiit sa Batangas Provincial Jail sa 
Batangas City. AB) 

pine Army at CAFGU na nagpapahi- 
nga sa isang bakanteng kubo sa 
Barangay Hilawan, San Andres, Ca- 
tanduanes. Ilang araw nang sinu- 
suyod ng kaaway ang magkakanug- 
nog na barangay ng Tibang, Bari- 
hay at Hilawan habang minomoni- 
tor naman sila ng mga gerilya. Sa 
takot na mahagip din sila ng mga 
bala, nagtakbuhan palayo sa lugar 
ng labanan ang isa pang iskwad ng 
militar na nagpapahinga rin sa ka- 
lapit na lugar. 

Oktubre 19. Isang abusadong 
pulis ang kinumpiskahan ng mga 
Pulang gerilya ng kalibre .45 pisto- 
la at isang ripleng M14 sa paleng- 
ke ng Escalante City, Negros Occi- 
dental. 

Oktubre 13. Isang elemento ng 
CAFGU ang nasugatan nang salaka- 
yin ng mga gerilya ng BHB ang de- 
tatsment ng 72nd IB sa Sityo Bu- 
kobuko sa Anay, Barangay King- 
king-Poblacion, Pantukan, Compos- 
tela Valley. 

Oktubre 13. Dalawang sundalo 
ang napatay nang ambusin ng mga 
Pulang mandirigma ang isang trak 
ng militar sa Talaingod, Davao del 
Norte. Bago ito, isang elemento ng 
CAFGU ang napatay nang salakayin 
ng BHB ang detatsment ng 72nd IB 
sa Barangay Palma Gil sa naturan 
ding bayan. 

Isa pang elemento ng CAFGU 
ang nasugatan nang paputukan ng 
mga gerilya ang pinagsanib na 
pwersa ng 72nd IB at CAFGU sa Sit- 
yo Likupon, Barangay Sanghay, Ma- 
ti, Davao Oriental. 

Oktubre 4. Tatlong sundalo ng 
29th IB ang nasugatan nang tam- 
bangan ng mga Pulang gerilya ang 
kanilang komboy sa Sityo Kapihan, 
Barangay Concepcion, Valencia 
City, Bukidnon. 

Walang naiulat na mga kaswalti 
sa panig ng mga Pulang mandirig- 
ma sa lahat ng mga taktikal na 
opensibang ito. [AB] 

Kk MATATAGUMPAY NA OPENSIBA NG BHB 


Operasyong disarma sa 
Davao Oriental Provincial Jail 


Ang artikulong ito ay batay sa ulat koresponsal mula sa mga kasama sa 
3rd Pulang Bagani Command ng BHB sa Southern Mindanao. 


lang mandirigma sa Davao Oriental Provincial Jail sa Mati City 


M apangahas din ang inilunsad na operasyong disarma ng mga Pu- 


noong Mayo 19. Ang mga gerilya ay mula sa 3rd Pulang Bagani 
Company, kasama ang tig-isang iskwad ng Front 2 at Front 27. 


Sa loob lamang ng humigit-ku- 
mulang 15 minuto, napasok ng 
mga Pulang mandirigma ang pro- 
vincial jail na ilang kilometro la- 
mang ang layo sa city hall ng Mati. 
Nasamsam nila ang dalawang M16, 
isang M14, dalawang Garand, tat- 
long karbin, dalawang shotgun, da- 
lawang pistolang 9 mm, isang .45, 
isang .357 at iba't ibang bala. Na- 
kasamsam din ang mga gerilya ng 
mga magasin, 12 posas, isang base 
radio at mga hand-held radio. 

Walang kamalay-malay ang mga 
gwardya ng provincial jail na mga 
gerilya ng BHB ang mga uniporma- 
dong sakay ng dalawang trak at 
isang van. Dinala agad ng strike 
squad ng BHB ang mga gwardya sa 
gate papasok sa upisina ng jail war- 
den habang dalawa pang tim ng 
mga gerilya ang nagpunta sa tore 
ng guard house, sa purok na iniis- 
tambayan ng mga gwardya at sa isa 
pang tore katabi ng armori. Ang isa 
pang iskwad ay nasa labas at nag- 
oobserba sa kilos ng mga gwardya. 

“Armas lang among tuyo.” (Ar- 
mas lang ang sadya namin). Ito 
ang sinabi ng mga gerilya matapos 
silang magpakilalang mga gerilya 
ng BHB at magdeklara ng pagdidis- 
arma. Nabigla ang mga gwardya. Sa 
sobrang takot ay wala na silang na- 
gawa kundi ibigay nang walang 
imik ang hawak nilang mga shot- 
gun. Hindi rin nakakibo ang jail 
warden. 

Habang isinasagawa ang pagdi- 


disarma, may mga bilanggong nag- 
pahayag ng pasasalamat dahil ayon 
sa kanila, napasok din sa wakas 
ang naturang bilangguan na kilala 
sa korapsyon at nabigyan ng lek- 
syon ang mga abusadong gwardya. 
May ilang bilanggong kriminal na 
humiling na palayain sila, ngunit 
dahil tumatalima ang mga Pulang 
mandirigma sa prinsipyo ng rebolu- 
syonaryong hustisya at di sa sim- 


pleng pagpapalaya lamang ng sinu- 
mang nakakulong, hindi nila sinu- 
nod ang nasabing hiling. Gayunpa- 
man, nang umatras na ang mga ka- 
sama, may isang bilanggong sumi- 
gaw ng “Mabuhay ang NPA! Mabu- 
hay ang rebolusyon!” 

Nakaabot sa PNP ang ulat hing- 
gil sa reyd ngunit walang ginawa 
ang mga pulis kundi harangan ang 
kalsadang papunta sa kanilang 
himpilan. Anang mga bumbero na 
nakahimpil din sa malapit, maga- 
ling lang daw umatake sa litson 
ang mga pulis, ngunit kapag inaa- 
take na ng kalaban ay hindi na ru- 
meresponde. 

Masayang-masaya ang masa 
nang makita nila ang mga kasama 
matapos ang taktikal na opensiba 
dahil walang nasayang na bala at 
walang buhay na nalagas sa hanay 
ng mga kasama. ABI 


ANG BAYAN Nobyembre 7, 2008 


Pagtakas mula sa kaaway 


“B 


Ito ang sinabi ni Kasamang 
Don, isang Pulang mandirigma sa 
isang prubinsya sa Southern Taga- 
log na nakaalpas sa kamay ng ka- 
away matapos ang 17 araw na pag- 
kakabihag. 

Nadakip sina Ka Don at dalawa 
pang mandirigma noong Setyembre 
sa gitna ng paggampan ng gawaing 
paniktik bilang paghahanda sa 
isang taktikal na opensiba. 

Nang sila ay dakpin at dalhin sa 
kampo ng militar ay kaagad silang 
isinailalim sa sikolohikal na tor- 
tyur. Pinagbantaan silang madada- 
may ang kanilang pamilya kung 
hindi sila makikipagtulungan sa 
kaaway. Ang kanyang kasama ay di 
nakatagal sa gayong banta at napi- 
litang magbigay ng impormasyon 
sa kaaway. Subalit si Ka Don ay 
nagpakatatag at hindi bumigay sa 
kaaway. 

Sinubukan din ng kaaway na 
alukin si Ka Don ng malaking pera 


uo na ang loob ko noong araw na iyon na hindi ako magpa- 
pahuli nang buhay sa mga kaaway at nakaukit na sa isip ko na 
handa akong mamatay para lang makatakas!” 


kung ituturo niya ang iba pa ni- 
yang kasamahan. Walang anumang 
talab ito sa kanya. 

Noong ika-15 araw ng pagkaka- 
bihag ng kaaway, nagbalak na si Ka 
Don na tumakas sa kampo. Una ni- 
yang sinubukang dumaan sa pinto 
ng kanilang kulungan at sumalisi 
subalit may kaaway na nakapwesto 
roon noong araw na iyon. Kinabu- 
kasan naman ay nagkataong may 
nagbabantay na sunda- 
lo sa paligid. No- 
ong sumunod 
pang araw 
ay nakakita 
siya ng pag- 
kakataon 
nang masu- 
lyapan ni- 
yang nag- 
iinuman 
ang mga 
sundalo. 

Nagpaalam 


lamang siya sa kanyang kapwa de- 
tenido na kukunin niya ang kan- 
yang mga isinampay na damit. Su- 
balit pagkakuha niya sa mga damit 
ay agad niyang binalot ang mga 
iyon, sabay takbo nang papalabas 
sa kulungan. 

Pagkalabas niya, kinailangan 
pa niyang lampasan ang mga 
barbed wire na nakapalibot sa de- 
tatsment at ang mga ilaw na mala- 
laki sa loob ng kampo. Halos 20 hi- 
lera ng barbed wire ang kanyang ni- 


Kursong pang-upisyal ng BHB sa Eastern Visayas, 


sumusulong 


I nang upisyal at kadre ng Partido at Ba- 
gong Hukbong Bayan (BHB) sa Eastern Visayas 
ang nakatapos ng espesyal na kursong pagsasanay 
pang-upisyal mula nang buksan ng Efren Martires 
Command ng BHB ang paaralang pulitiko-militar ni- 
to noong Disyembre 2007. 

Bahagi ng espesyal na kurso ang pag-aaral ng 
mga batas ng digma sa kabuuan, mga aral mula sa 
pakikidigmang gerilya sa China at Vietnam, mga 
partikular na katangian ng digmang bayan sa Pilipi- 
nas at mga aral mula sa karanasan ng pakikidig- 
mang gerilya sa rehiyon. Pinagtutuunan din ng kur- 
so ang pagdidirehe ng gera sa taktikal na antas (tu- 
lad ng isang aksyong militar) at operasyunal na an- 
tas (tulad ng serye ng mga aksyong militar sa mas 
malawak na saklaw at panahon). 

Sa teoretikong mga pag-aaral, kinukumbina ang 
lektura at mga workshop at pag-aaral ng mga piling 
karanasan o case study. Ginagawa rin ang ilang mi- 
litary exercise at drill para magkaroon ng istandardi- 
sasyon sa pagdadala rito ng mga upisyal sa kani-ka- 
nilang yunit o erya. Isinisingit ang pagsasanay sa 
mga upisyal sa istap batay sa pangangailangan, ga- 
ya ng mga crash course sa gawaing paniktik at ko- 
munikasyon. May partikular namang pagsasanay sa 
mga upisyal pampulitika sa iskwad at platun. 

Sa limang bats na nakapagtapos na ng mga kur- 
so sa paaralan, umabot nang anim hanggang sam- 
pung araw ang mga pagsasanay. Ayon sa mga nag- 
tapos, signipikante ang nadagdag sa kanilang kum- 
pyansa at kaalaman sa pamumuno at pagdidirihe ng 
mga laban at kampanyang militar. ABI 


lusutan. Nagkasugat-sugat siya 
habang tinatawid ang halos isang 
ektaryang laki ng kampo. 

Pagkalabas niya sa detatsment 
ay binagtas niya ang haywey para 
makapunta sa mga baryo na kan- 
yang nalalaman. May pagkakataon 
na may nakasalubong siyang mga 
sundalo, kaya gumilid lamang siya 
para hindi siya makilala. Umabot 
nang tatlong oras ang kanyang 
paglalakad bago niya marating 
ang isang baryo kung saan alam 
niyang may makakatulong sa kan- 
ya. 

Madaling-araw nang siya ay 
dumating sa baryo. Uhaw na uhaw 
siya noon at nanginginig sa lamig 
at pagod sa haba ng kanyang nila- 
kad. Kumatok siya sa isang kubo 
at nang pagbuksan siya ng pinto 
ay nagpakilala siyang mandirigma 
ng BHB. Ipinaliwanag niya sa 
may-ari ng bahay na tumakas siya 
sa kampo at humihingi siya ng tu- 
long na makaugnay sa Hukbo. 

Noong una ay nangamba ang 
may bahay at nag-atubiling tumu- 
long. Subalit pinaabutan siya ng 
mga Pulang mandirigmang nagka- 
taong nasa baryo rin noon na asi- 
kasuhin si Ka Don. Kaagad naman 
niyang pinakain at pinatulog ang 
kasama. 

Di nagtagal ay dumating ang 
isang tim ng mga Pulang mandi- 
rigma para kausapin si Ka Don. Pi- 
nag-aralan ng pamunuan ng yunit 
ang iniulat na resulta ng interbyu 
kay Ka Don at nakumbinsi silang 
tapat ang kanyang salaysay. Kina- 
gabihan ay ipinasundo na siya at 
agad siyang isinama muli sa yunit. 

Kahanga-hanga ang kapasya- 
han ni Ka Don na magpakatatag 
habang nasa kamay ng kaaway at 
ang kanyang masusing pagpapla- 
no na tumakas. Kapupulutan ito 
ng aral para sa sinumang kasa- 
mang malalagay sa gayong sitwa- 
syon na magkaroon ng lakas at ti- 
bay ng loob na harapin ang gani- 
tong mga pagkakataon. ABI 

n 


Pagtugis sa mga ligal na 
aktibista, lumalaganap 


lusan at pagsasampa ng mga gawa-gawang kasong kriminal laban 


I ligal na pag-aresto sa mga personahe ng ligal na demokratikong ki- 


sa kanila ang pinakatampok sa mga kaso ng paglabag sa karapa- 


tang-tao na nakalap ng Ang Bayan. 


Nobyembre 6. Pinagbabaril 
hanggang sa mapatay ng mga la- 
laking sakay ng apat na motorsik- 
lo si Danny Qualbar, municipal co- 
ordinator ng Bayan Muna sa Com- 
postela, Compostela Valley. Pauwi 
noon si Qualbar sa kanyang bahay 
nang ambusin siya sa bayan ng 
Osmeña sa naturan ding prubinsya 
bandang alas-5:30 ng hapon. 

Nobyembre 6. Pinagtangkaan 
ang buhay ni Arnold Cerdo, bise 
presidente ng Sensuous Union La- 
bor Organization at istap ng Cabu- 
yao Workers Alliance. Kausap noon 
ni Cerdo ang kanyang bayaw sa 
kanyang bahay sa Riverside, Ca- 
lamba City bandang alas-9:30 ng 
gabi nang pagbabarilin sila ng da- 
lawang lalaking nakabonet. Mun- 
tik nang tamaan ng bala sa mukha 
si Cerdo. 

Nobyembre 4. Ibinasura ng 
korte ang petisyon para sa writ of 
amparo ng pamilya ni Mary Grace 
Delicano, myembro ng Gabriela na 
iligal na inaresto noong Setyem- 
bre sa Bacolod City. Ito'y sa kabi- 
la ng iregularidad sa pagkakaares- 
to ng PNP kay Delicano. Nakasaad 
sa mandamyento de arestong gi- 
namit sa pagdakip kay Delicano na 
ito ay para sa isang may alyas na 
“Kim” na akusado ng pagnanakaw 
kaugnay ng isang reyd ng Bagong 
Hukbong Bayan (BHB) sa Escalan- 
te, Negros Occidental noong Marso 
2005 kung saan nakasamsam ang 
BHB ng siyam na armas. Walang 
anumang banggit sa pangalan ni 
Delicano sa mandamyento. At saka 
lamang pinaamyenda ng pulisya sa 


korte ang mandamyento na si De- 
licano at si “Kim” ay iisa umano 
matapos ang pagkakaaresto kay 
Delicano. 

Oktubre 31. Tinangkang pigi- 
lan ni Lt. Col. Manuel Sequitin, 
hepe ng 66th IB ang paglikas ng 
humigit-kumulang 300 pamilya 
mula sa Barangay Andap, New Ba- 
taan, Compostela Valley noong 
Oktubre 31 sa kabila ng peligro sa 
kanilang buhay dulot ng mga ope- 
rasyong militar sa kanilang lugar. 
Patungo sa sentro ng New Bataan 
ang mga sibilyan nang pigilan sila 
ng militar na nagsabing sa Sityo 
Mother of Perpetual Help na la- 
mang sila maglagi, kahit malapit 
ito sa lugar ng mga labanan ng 
militar at BHB. Naigiit pa rin ng 
mga sibilyan ang pagtuloy sa pob- 
lasyon, kung saan ginawang pan- 
samantalang evacuation center 
ang New Bataan Gym. Namalagi 
ang mga sibilyan sa poblasyon ng 
New Bataan hanggang Nobyembre 
1. Bunga ng serye ng mga opera- 
syong militar, inilagay sa state of 
calamity ng meyor ng New Bataan 
ang Barangay Andap at kanugnog 
na Barangay Manurigao. 

Oktubre 31. Biktima ng haras- 
ment ang mamamahayag na si Lo- 
reto Rosario, reporter ng dxMS, 
nang mag-ulat siya hinggil sa 
pagkasunog ng Field Supply Sup- 
port Unit ng AFP na nasa loob ng 
Camp Siongco sa Datu Odin Sinsu- 
at, Shariff Kabunsuan. Ayon kay 
Rosario, sinita siya ni Col. John 
Oswald Bucu, kumander ng Camp 
Siongco, kinumpiska ang kanyang 

press card at mga cellphone at tinawag na pakialame- 
ro. 

Oktubre 30. Dinampot ng pinagsanib na mga ele- 
mento ng Caloocan Police at Intelligence Service of 
the AFP si Norberto Murillo Sr., 52, sa kanyang bahay 
sa Camarin, Caloocan City. Si Murillo, na inaakusahang 
upisyal ng Partido Komunista ng Pilipinas (PKP) ay ili- 
gal na dinakip batay sa gawa-gawang kaso ng pagpa- 
tay kaugnay ng naganap umanong purgahan sa Hilo- 
ngos, Leyte noong 1985. 

Oktubre 24. Gawa-gawang kasong pagpatay at 
pagnanakaw ang ginamit na sangkalan para arestuhin 
ang mag-asawang Margie Lupo Navia at Donato Palo 
sa Barangay Bolo, Labrador, Pangasinan. Sina Navia at 
Palo, na inaakusahang mga upisyal ng PKP sa Quezon 
ay inaresto ng mga pulis ng Pangasinan habang pa- 
punta sa bahay ng kanilang mga kamag-anak. Dinala 


n 

sila sa himpilan ng 3rd Intelligence Service Unit ng 
Philippine Army sa Tarlac. 

Oktubre 13. Isang lalaki ang malubhang nasuga- 
tan matapos ito tamaan ng shrapnel mula sa M203 na 
pinasabog ng mga sundalo sa Barangay Sanghay, Ma- 
ti, Davao Oriental. Nagbabantay noon sa kanyang tin- 
dahan si Isidro Gerona, 60, nang maglaban ang BHB 
at mga elemento ng 72nd IB sa kalapit. Nagtakbuhan 
ang pamilyang Gerona para makalayo sa putukan su- 
balit naiwan ang kanilang ama. Binalikan ito ng kan- 
yang anak matapos marinig ang pagsabog ng granada 
mula sa M203 sa kanilang bahay. Nakita niyang dugu- 
an ang kanyang ama at patay ang kanilang aso dahil 
sa tama ng shrapnel. Wasak din ang kanilang hapag- 
kainan. Ayon sa anak ng biktima, nagpatuloy ang wa- 
lang pakundangang pagpapaputok ng mga sundalo ka- 
hit matagal nang nakaalis ang mga gerilya ng BHB.[E 


Target: Mga aktibista sa Southern Tagalog 


lider-masa at aktibista ng hayag na demokratikong kilusan sa 
Southern Tagalog. Apatnapung lider at myembro ng mga progre- 
sibong organisasyon sa rehiyon ang sinampahan ng rehimeng Arroyo ng 
mga gawa-gawang kasong kriminal. Dalawampu't pito sa kanila ay aku- 
sado sa panununog ng Globe Telecommunications cell site sa Lemery, Ba- 


H umaharap ngayon sa matinding kampanyang panunupil ang mga 


tangas noong Agosto. 

Samantala, 17 sa mga akusado 
sa kaso ng Globe ang sinampahan 
din ng kasong murder kaugnay ng 
isang ambus ng Bagong Hukbong 
Bayan sa mga elemento ng PNP Re- 
gional Mobile Group sa Puerto Ga- 
lera, Oriental Mindoro noong Marso 
3, 2006 kung saan dalawang pulis 
ang namatay at tatlo ang nasuga- 
tan. Pitumpu't dalawa katao ang 
kabuuang bilang ng mga akusado 
sa kaso sa Mindoro Oriental, at 30 
sa kanila ay mga hayag na lider- 
masa at aktibista. 

Isa-isa na ngayong dinadampot 
ang mga akusado sa mga kasong 
ito. 

Pinakaprominenteng biktima si 
Atty. Remigio Saladero, punong 
abugado ng KMU. Iligal siyang ina- 
resto ng pinagsanib na mga ele- 
mento ng Antipolo Police at Mili- 
tary Intelligence Group 4A ng 

ISAFP sa kanyang tahanan sa Va tea 


Antipolo City noong Oktubre ¢“ 
23 at dinala kinabukasan sa K 
Calapan City, Mindoro Oriental X 
para sa bista ng gawa-gawang 
kasong isinampa mmm 
laban sa kanya. | 
Isa rin si Saladero 1 
sa mga akusado ng 
arson kaugnay ng| 
pagsunog sa cell a 
site ng Globe Te- SS 
lecommunications. Ų 
Nito namang È 
Nobyembre 3 ay ina- tw 
resto si Rogelio Galit, tagapagsali- 
ta ng Kalipunan ng mga Magsasaka 
sa Kabite (Kamagsasaka-Ka) sa 
kanyang bahay sa Silang, Cavite 
kaugnay ng kaso sa Oriental Min- 
doro. Isang taon nang nakaratay si 
Galit dahil sa sakit na diabetes at 
nakatakdang operahan nang dam- 


putin siya ng 15 elemento ng Cavi- 
te PNP at regional intelligence. Di- 
nala rin siya kinabukasan sa pro- 
vincial jail sa Calapan, kung saan 
nakadetine na rin ang tatlo pa ni- 
yang kapwa akusado na sina Attor- 
ney Saladero, Nestor San Jose 


$) ta, coordinator ng Bayan 
Muna sa Antipolo City ay 
inaresto noong Oktubre 27. 
nd Mariing binatikos 
] ng iba't ibang progre- 
1 sibong organisasyon 
\ ang ginagawang 
A pagtugis sa mga 
D lider-masa at ak- 
I g) tibista ng South- 
à ern Tagalog. Ani 
4 Bayani Cambrone- 
"ro, regional coor- 


dinator ng Bayan Muna-Southern 


Tagalog, ang kampanyang panunu- 
pil ay bahagi ng pagkikriminalisa 
sa mga aktibista. “Sinasampahan 
kami ng gubyernong Arroyo ng mga 
gawa-gawang kaso dahil sa kabigu- 
an nitong patahimikin kami sa pa- 
mamagitan ng ekstrahudisyal na 
pamamaslang,” aniya. ABI 

Dumaraming sibilyang Moro 
ang biktima ng militarisasyon 


ma ng mababangis na operasyong militar ng Armed Forces of the 


P arami nang parami ang bilang ng mga sibilyang Morong binibikti- 


Philippines (AFP) sa ilang bahagi ng Mindanao. 


Ayon sa ulat ng International 
Committee of the Red Cross (ICRC) 
noong Oktubre 29, sa mga evacua- 
tion center sa Datu Piang, Maguin- 
danao pa lamang ay mayroon nang 
55,000 indibidwal na nagsilikas sa 
kani-kanilang mga tahanan, mula 
sa 35,000 katao noong Agosto. Mu- 
la Agosto hanggang ikatlong ling- 
go ng Oktubre, umaabot na sa 
127,164 pamilya o 611,753 indi- 
bidwal ang naaapektuhan ng mga 
sagupaan sa pagitan ng MILF at 
AFP sa mga prubinsya ng Lanao del 
Norte, Lanao del Sur, Sultan Kuda- 
rat at Maguindanao. 

Laganap ang ligalig. Ang ma- 
tinding militarisasyon ay nagdudu- 
lot na ng iba't ibang problema sa 
pag-iisip sa mga bakwit. Ayon sa 
pagsisiyasat ng Commission on Hu- 
man Rights (CHR) nitong Oktubre, 
laganap ang mga palatandaan ng 
traumatic distress sa mga bakwit 
tulad ng pagiging ligalig, mata- 
takutin at labis na mapaghi- 
nala. Ang gayong sintomas ay 
nakita sa mga bakwit mula sa 
Lanao del Norte na nagsili- 
kas patungong Kauswagan 
at Kolambugan sa natu- fJŅ à 


rang prubinsya at sa 17 & | \ 
iba pang evacuation cen- i 
ter sa Ozamiz City at 

Tudela sa kanug- 

nog na lalawigan @ 

ng Misamis Occi- O) 

dental. Anang 

CHR, isang dahilan nito ang ta- 
kot ng mga bakwit bunga ng 
pagkalat ng mga bali-balitang 
may napipintong labanan sa 
pagitan ng AFP at MILF. 

Ligalig din maging ang mga 
Morong nakatira pa rin sa kani-ka- 
nilang mga baryo. Ayon sa Luwa- 
ran, ang website ng MILF, mara- 
ming residente ng Barangay Inas 
at Dungguan sa Mlang, North Cota- 
bato ang nagbalot at naghandang 
lumikas matapos simulan ng militar 
ang pagsesensus ng mga residen- 
teng Moro noong Oktubre 18. Wa- 
lang ibinigay na dahilan ang mga 
sundalo sa ginagawa nilang pagse- 
sensus kaya naghihinala ang mga 
Moro sa lugar na may “niluluto” 
ang militar laban sa kanila. 

Di nakapagtataka ang takot na 
nararamdaman ng mga Moro sa na- 
turang lugar. Dalawang araw bago 


simulan ng mga sundalo ang sen- 
sus sa Mlang, tatlong sibilyan ang 
dinukot ng mga elemento ng 40th 
IB sa Barangay Nalapaan sa kalapit 
na bayan ng Pikit, North Cotabato. 
Ang mga dinukot ay sina Rahman 
Suleik, anak niyang si Taurin Sule- 
ik at si Tontongan Dilanggalen. 

Sa kanugnog na prubinsya ng 
Maguindanao, anim katao ang bas- 
ta na lamang inaresto sa Barangay 
Linantangan, Mamasapano noong 
Oktubre 16 at pinagbubugbog. Na- 
kilala ang mga biktima na sina Ala- 
din Lamalan, Ding Datuan, Alimu- 
din Ibrahim, Daud Ibrahim, Binya- 
min Abdulatip at isang nagnganga- 
lang Kaumbo. Nasa kamay pa rin ng 
militar ang apat sa kanila. 

Mahigit ding 100 bahay ng mga 
sibilyan ang sinunog ng mga sun- 
dalo sa Barangay Nimao at Andabit 
sa Datu Piang, Maguindanao nitong 
kalagitnaan ng Oktubre, ayon din 
sa Luwaran. 

Mga bakwit, ginugutom ng 
AFP. Samantala, hirap na nga ang 
mga bakwit ay pinagkakaitan pa ng 
AFP ng kinakailangang ayuda. Pini- 
gilan ng mga sundalo ng 54th IB 

noong Oktubre 23 ang isang 
komboy ng United Nations World 
Food Programme nang dumaan 
ito sa isang tsekpoynt sa Dapi- 
awan, Datu Piang, Maguindanao 
na may dala-dalang pagkain. 
Para sana ito sa daan-daang 
pamilyang bakwit sa Libutan, 
Mamasapano, Maguinda- 
nao na nangagutom 


Ss na mula nang 
- pagbawalan sila 
ng mga sundalo 

na magtrabaho sa kanilang 
mga sakahan at anihin ang ka- 
nilang mga produkto. Ang 
mga nangangahas na pu- 
munta sa kanilang mga bukirin 
ay binabaril. Dalawang mag- 
sasaka na ang nasugatan, 
ayon sa Luwaran. [AB 

Magpapatuloy ang mga imperyalistang 
patakaran ng US sa ilalim ni Obama 


Ang sumusunod ay halaw sa pahayag na inilabas ng Partido Komunista ng 
Pilipinas nitong Nobyembre 7. 


dente sa US ang malawakang pagtatakwil ng mamamayang Ameri- 

kano sa militarista at neokonserbatibong rehimeng Bush. Si Obama, 
na tumakbo sa ilalim ng Democratic Party, ay naglarawan sa sarili bilang 
kabaligtaran umano ng Republican na si George W. Bush. Sinamantala ni- 
ya ang kasalukuyang matindi at laganap na disgusto ng mamamayang 
Amerikano sa rehimeng Bush, laluna sa harap ng malalaking pampulitika 
at pangmilitar na kabiguan ng US sa Iraq at Afghanistan at ng pinaka- 


S inasalamin ng pananalo ni Barack Obama sa eleksyong pampresi- 


malalang krisis pang-ekonomya sa US mula noong Great Depression. 


Ngunit anumang pagkakaiba 
nina Obama at Bush ay lumalabo 
pagdating sa tindig nila hinggil sa 
nagpapatuloy na mga imperyalis- 
tang patakaran ng hegemonismo, 
pandarambong at gera. Ipinakikita 
ng kanilang batayang pagkakapare- 
ho sa tindig nila hinggil dito na ki- 
nakatawan lamang nila ang dala- 
wang paksyon ng monopolyo bur- 
gesya ng US. 

Ang nagaganap na papalalim 
na resesyon at desperasyon sa US 
at pandaigdigang sistemang kapi- 
talista ay nagtutulak sa US para 
paigtingin ang imperyalistang pag- 
sasamantala, pandarambong at 
pang-aapi sa sariling bansa at mga 
malakolonya nito, magtakam ng 
iba pang erya ng pagpapalawak at 
maglunsad ng mga gerang kontra- 
rebolusyon at gerang agresyon. 

Patuloy na palalawakin ng US 
ang military-industrial complex ni- 
to, magpapakita ng lakas-militar at 
maglulunsad ng malalaki't maliliit 
na gera upang itulak ang hegemo- 
nismo nito, pigilan ang mga karibal 
nito na bawasan ang malawak ni- 
tong kaharian at mang-agaw ng 
bagong mga merkado at teritoryo 
para mapag-ibayo pa ang panda- 
rambong at impluwensya ng US. Si 
Obama ay magsisilbing panibagong 
pangunahing instrumento lamang 
ng lahat ng ito. Magsisilbing ma- 

panlinlang na pantabing sa agre- 
syon at hegemonismo ng imperya- 
lismong US ang populistang retori- 
ka ni Obama. 

Ang totoo'y paulit- 
ulit nang ineendorso 
ni Obama ang tero- 
ristang gerang sini- 
mulan ni 
Bush. Iminu- 
mungkahi ni- 
ya ang pagda- 
ragdag ng 
10,000 tropa sa 
Afghanistan at 
paglulunsad ng 
mga unilateral 
strike sa mga 
hangganan nito at Pa- 
kistan, para umano tu- 
gisin ang al-Qaeda. 
Habang nananawa- 
gang pauwiin na ang 
mga tropang Ameri- 
kano mula sa Iraq, 
nililinaw din niya 
na dapat umanong 
ipagpatuloy ng US 
ang presensyang mi- 
litar nito roon upang 
tiyakin na ipatutupad 
ng papet na gubyer- 
nong Iraqi ang mga dik- 
ta ng US. 

Noong Hunyo, iti- 
naguyod ni Obama ang 


patuloy na interbensyong militar sa 
Pilipinas nang sabihin niyang su- 
suportahan niya ang Balikatan mi- 
litary exercises alinsunod sa “pag- 
kakaibigan” ng US at ng neokolon- 
yal na kliyenteng estado nito. Lu- 
bos niyang binalewala na ikinukub- 
li lamang ng Balikatan ang papala- 
king permanenteng presensyang 
militar at interbensyunismo ng US 
sa Pilipinas. Nanawagan na siya 
para sa pagpapalawak ng mga pro- 
grama para armasan ang militar ng 
Pilipinas. Tahasan itong pag-insul- 
to sa daan-daang libong nabiktima 
na ng Oplan Bantay Laya ng rehi- 
meng Arroyo na ginagabayan at 
sinusuportahan ng militar ng 
US. 
Mahigpit na nananawa- 
gan ang Partido 
Komunista ng 
Pilipinas (PKP) 
sa mamamayang 
Pilipino at Ame- 
rikano at sa mga 
mamamayan ng 
mga malakolonya 
ng US at ibang 
mga bansang luma- 
laban para sa pam- 
bansang paglaya at 
demokrasya na huwag 
magpalinlang sa bagong 
halal na presidenteng 
Amerikano. May kum- 
pyansa ang PKP na ang 
uring manggagawa at 
mamamayan ng mun- 
do ay patuloy na mag- 
pupursige sa kanilang 
pakikibaka laban sa im- 
peryalismo at reaksyon, 
at para kamtin ang 
pambansa at panlipu- 
nang paglaya, de- 
mokrasya at ka- 
unlaran. [AB] 

Alternatibong kumperensya 
ng mga migrante, matagumpay na naidaos 


sa iba't ibang bansa ang kauna-unahang internasyunal na kum- 


M atagumpay na idinaos ng mga progresibong organisasyon mula 


perensya hinggil sa mga isyu ng mga migrante at refugee. Ang 
International Assembly of Migrants and Refugees (IAMR) ay idinaos bi- 
lang alternatibo sa ikalawang Global Forum on Migration and Develop- 
ment (GFMD) na ginanap sa Pilipinas mula Oktubre 28-30. 


Matagumpay din ang kampanya 
ng mga grupong migrante, sa pa- 
ngunguna ng International Mi- 
grants Alliance, para sa “Zero Re- 
mittance Day” noong Oktubre 29. 
Sa araw na ito, iniwasan ng mga 
migrante na magremit ng anumang 
halaga bilang protesta sa balang- 
kas at mga kampanya ng GFMD. 

Inilunsad ang unang porum ng 
mga imperyalistang bansa at insti- 
tusyon tulad ng World Bank noong 
Hulyo 2007 upang suhayan ang ka- 
salukuyang kaayusan at kalakaran 
ng pagkopo ng mayayamang bansa 
ng murang lakas paggawa. Binibig- 
yang-katwiran at ineenganyo nito 
ang higit pang pandaigdigang eks- 
portasyon ng mga manggagawa 
mula sa mahihirap na bansa sa 
ngalan ng "global migration. " 

Pinalalaganap nito ang pana- 
wagang “migrasyon para sa kaunla- 
ran” at “karapatan sa migrasyon” 
para bigyang-katwiran ang pagsa- 
samantala ng mayayamang bansa 
sa mura at masunuring lakas-pag- 
gawa mula sa mga atrasadong ban- 
sa. Pinalalabas nito na ang pagpa- 
padala ng mga remitans ng mga 
migrante sa pinanggalingang mga 
bansa ay alternatibong paraan tu- 
ngo sa kaunlaran at solusyon sa ka- 
hirapan. Binubuyo rin nito ang 
paggamit sa mga remitans ng mga 
migrante para punan ang mga de- 
pisit sa badyet at pambayad sa 
utang panlabas ng mga atrasadong 
bansa. 

Tanda ng kahungkagan nito, ti- 

nipon ng GFMD ang pinakamalala- 
king bansang lumalabag sa mga ka- 
rapatan ng mga migrante. Hindi 
man lamang inimbita rito ang mga 
organisasyong malaon nang nakiki- 
paglaban para sa mga karapatan at 
kapakanan ng mga migrante. 
Lalong tampok ang kahungka- 
gan nito ngayong inilunsad ito sa 
Pilipinas sa pangangasiwa ng rehi- 
meng Arroyo. Walang hihigit sa re- 
himeng ito sa pagkasugapa sa mga 
remitans ng mga migrante kahit pa 
sa kapahamakan at kapinsalaan ni- 
la at kanilang mga pamilya. Buung- 
buo ang pagtanggap ng rehimen sa 
balangkas ng GFMD dahil pinagtiti- 


bay nito ang labor export policy ng 
estado at pagsalig sa mga remitans 
bilang tagapagsalba ng bangkaro- 
teng ekonomya. 

Sa kabilang banda, nagtipun-ti- 
pon sa IAMR ang mga grupong 
migrante para pataasin ang antas 
ng kanilang pagkakaisa at patata- 
gin ang kanilang pakikibaka para 
sa kanilang mga karapatan at kaga- 
lingan. Nagbahaginan sila ng mga 
karanasan sa kani-kanilang pinang- 
galingang bansa at mga bansang 
pinagtatrabahuan. Binatikos nila 
ang balangkas ng GFMD at nanana- 
wagan sa mga gubyerno sa buong 
mundo na wakasan na ang pwersa- 
hang migrasyon at tiyakin na may- 
roon silang mga trabaho sa kani- 
kanilang mga bansa. Ipinanawagan 
din nila ang paggalang sa mga ka- 
rapatan ng mga migrante at pagga- 
rantiya sa kanilang kapakanan. 


Pilipinas, panlima sa mga bansang nagugutom 


PANLIMA ang Pilipinas sa mga bansang nagugutom sa mundo, ayon 
sa World Food Survey ng Gallup International-Voice of the People 
2008. Ang talaan ng mga nagugutom na bansa ay pinalabas nitong 
Nobyembre 4 matapos ang pagsarbey sa 58,000 katao mula sa 55 
bansa sa Asia, Africa, Latin America at Europe noong Hunyo at Set- 
yembre kaugnay ng paggunita ng World Food Day. 

Ayon sa Gallup, 40% ng mga Pilipino ang nagsasabing madalas 
o paminsan-minsang walang makain o kulang sa pagkain nitong na- 
karaang 12 buwan. Lumabas sa sarbey na pinakamataas ang tantos 
ng kagutuman sa bansa sa Metro Manila, ang pambansang kabisera 
kung saan apektado ang kalahating milyong pamilya. 

Ang mga bansang sinarbey ng Gallup kung saan pinakamatindi 
ang kagutuman ay ang 1) Cameroon, 55%; 2) Pakistan, 53%; 3) Ni- 
geria, 48%; 4) Peru, 42%; 5) Pilipinas, 40%; 6) Bolivia, 35%; 7) Gu- 
atemala, 35%; 8) Ghana, 32%; 9) Mexico, 23%; at 10) Russia, 23%. 

Mas malala pa ang resulta ng sarbey ng Gallup kumpara sa 
nakababahala nang resulta ng sarbey ng Social Weather Stations 
kung saan lumabas na 16.8% ng mamamayang Pilipino ang nakara- 
nas ng kagutuman nitong ikatlong kwarto ng 2008. 

Pagtatakip sa iskandalo ng “Euro Generals,” tinuligsa 


TINULIGSA nina Rep. Satur Ocampo 
at Teodoro Casiño ng Bayan Muna 
ang desisyon ni Rep. Rodolfo Alba- 
no, tagapangulo ng House Commit- 
tee on Public Order and Safety, na 
suspendihin ang imbestigasyon sa 
ilang matataas na upisyal ng Phil- 
ippine National Police (PNP) na ti- 
naguriang “Euro Generals.” Hindi 
sinang-ayunan ng mga progresi- 
bong mambabatas ang pagdadahi- 
lan ni Albano na ang kaso'y iniim- 
bestigahan na ng PNP, National Po- 
lice Commission (Napolcom) at Of- 
fice of the Ombudsman. 

Sina Ocampo at Casiño ang 
may-akda ng House Resolution No. 
843 na nananawagan ng lubusang 
imbestigasyon sa walong upisyal 
ng PNP na dumalo sa pulong ng In- 
terpol sa Russia noong Oktubre. Pa- 
uwi na sila noong Oktubre 9 nang 
harangin ng mga pulis sa paliparan 
ng St. Petersburg si P/Dir. Elizeo de 
la Paz dahil sa dala niyang P6.9 
milyon (105,000 euros), higit sa 
ipinahihintulot ng batas. Isang 
linggong nabimbin ang heneral ka- 
sama ang kanyang asawa habang 
pinauwi naman sina P/Dir. Director 
Silverio Alarcio, German Doria at 
Romeo Ricardo, Dep. Dir. General 
Emmanuel Carta at Ismael Rafanan, 
Chief Supt. Jaime Caringal at Supt. 
Elmer Pelobello. 

Sa imbestigasyon ng Senate Fo- 
reign Affairs Committee noong Ok- 
tubre 23, hindi maipaliwanag nina 
Interior Secretary Ronaldo Puno 
(kasalukuyang hepe rin ng Na- 
polcom) at Police Director General 
Jesus Verzosa kung bakit ganoon 
kalaki ang pabaon sa matataas na 
upisyal ng PNP na kasa-kasama pa 
ang kanilang mga asawa. Barya la- 
mang ang halagang ito kumpara sa 
milyun-milyong pondong sangkot 
sa iba pang mga iskandalong kina- 
sasangkutan nina Arroyo at mga 


ANG BAYAN Nobyembre 7, 2008 


alipures niya. Gayunman, ayon sa 
mga naggigiit na imbestigahan ang 
insidente, imoral ito sa harap ng 
malubhang kahirapan sa bansa. 
Maraming ibinibigay na mga 
dahilan sina Puno at Verzosa na 
nagpapalabo kundi man nagtatakip 
lamang sa isyu. Anila, ang dala-da- 


"a 


lang pera ay “cash advance,” “con- 
tingency fund” at nitong huli, pam- 
bili umano ng mga kagamitang pa- 
niktik. Lumalabas na bukod sa P6.9 
milyong dala ni De la Paz, dating 
comptroller ng PNP, may “contin- 
gency fund” pang P2.192 milyon o 
P274,070 kada isa. 


Impeachment laban kay Arroyo, iniendorso ni JDV 


INIENDORSO ni dating Speaker Jose de Venecia Jr. ang kasong im- 
peachment laban kay Gloria Arroyo nitong Nobyembre 4. Pinirmahan 
niya ang mga papeles nito sa konsulada ng San Francisco, Califor- 
nia kasama ang mga Pilipino-Amerikanong kasapi ng Bayan-USA, 
Gabriela at National Alliance for Filipino Concerns. Pormal na isusu- 
mite ang dokumento sa Mababang Kapulungan sa pagbukas ng se- 
syon nito sa Nobyembre 10. Kasabay nito, ipinahayag ni De Vene- 
cia na gusto niyang tumestigo sa kaso at isiwalat ang lahat ng per- 
sonal niyang nalalaman hinggil sa mga kasong korapsyong kinasa- 
sangkutan ni Arroyo. 

Ang pang-apat na kasong impeachment mula 2004 ay isinampa 
noong nakaraang Oktubre ng anak ni De Venecia na si Joey, Atty. 
Harry Roque at Iloilo Vice Gov. Rolex Suplico. Nauna itong iniendor- 
so nina Rep. Satur Ocampo at Teddy Casifio ng Bayan Muna at Rep. 
Liza Maza ng Gabriela Women's Party. Kabilang sa reklamo ang ha- 
yagang pang-aabuso sa poder ng pangulo: mga paglabag sa konsti- 
tusyon: kasong korapsyon tulad ng NBN-ZTE deal, Northrail Project 
at P728 milyong “fertilizer scam”: at mga ekstrahudisyal na pama- 
maslang at iba pang paglabag sa karapatang-tao. 

Samantala, patuloy na nananawagan sina Archbishop Angel Lag- 
dameo, presidente ng Catholic Bishops” Conference of the Philip- 
pines (CBCP): Archbishop Oscar Cruz ng Lingayen-Dagupan (Panga- 
sinan): Bishop Emeritus Jose Sorra ng Legaspi (Albay), Bishop Joel 
Baylon ng Masbate: at Bishop Socrates Villegas ng Balanga (Bata- 
an) na kailangan nang kagyat na palitan ang gubyernong Arroyo da- 
hil sa malalang korapsyon nito. 

Sinuportahan ng Bagong Alyansang Makabayan at mga patriyo- 
tiko at progresibong organisasyon ang panawagan nina Lagdameo. 
Sumuporta rin si Archbishop Leonardo Legaspi ng Nueva Caceres 
(Camarines Sur): ang Bishop-Businessmen's Conference na pinamu- 
munuan ni Archbishop Antonio Ledesma ng Cagayan de Oro; Nation- 
al Council of Churches in the Philippines: at Chief Justice Reynato 
Puno ng Korte Suprema. Nakiisa rin si Rev. Eddie Villanueva ng Je- 
sus Is Lord Movement na nanawagan sa lahat ng lider ng CBCP, mga 
simbahang Protestante at Evangelical, mga lider-relihiyosong Mus- 
lim at iba pang grupong relihiyoso na mag-usap-usap at magba- 
langkas ng komun na paninindigan at nararapat na mga hakbangin. 

Korapsyon sa gitna ng krisis 


uling sumambulat ang walang hangganang 
M korapsyon, kabulukan at pagmamaniobra ng 

rehimeng Arroyo sa pagputok na naman ng 
dati at bagong malalaking kaso ng korapsyon. Lalong 
tumatampok ang usapin ngayon dahil sa iba't ibang 
paraang ginagawa nito para mapigilan ang imbestiga- 
syon kay dating Undersecretary of Agriculture Jocelyn 
“Jocjoc” Bolante. Si Bolante, punong opereytor ni Ar- 
royo noong 2004 sa pagkulimbat ng P2.8 bilyong 
pondo ng Ginintuang Masagang Ani ay pinabalik ka- 
makailan sa Pilipinas makaraang tanggihan ng US ang 
hiniling niyang asylum (pagkanlong) doon. 

Walang pinag-iba ang mga maniobra 
ngayon ng naghaharing rehimen 
sa pagbusal din nito sa iba 
pang maaaring tumestigo 
hinggil sa mga krimeng 
kinasasangkutan ng pamil- 
yang Arroyo. Ang desperado at 
garapalang pagtatangka ng rehi- 
meng Arroyo na pigilang magsalita 
si Bolante sa Senado ay nagpapa- 
kita ng lubha nilang pagkatakot 
na malantad sa publiko ang ki- 
nasasangkutan nilang 
mga katiwalian at kri- 
men na tiyak na maka- 
pagpapasiklab sa galit 
ng bayan. 

Puspusan ang 
pagsisikap ng rehi- 
meng Arroyo na pa- 
natilihing nakapi- 
nid ang mga lihim 


ng katiwalian sa pondo ng Ginintuang Masaganang 
Ani lalo't balak nilang gamitin muli ang gayong iske- 
ma sa nalalapit na eleksyong 2010. Sa panukalang 
badyet ng rehimen para sa 2009, mahigit P3.3 bilyon 
ang inilaan ni Arroyo para umano sa pagbili at pama- 
mahagi uli ng abono. Bahagi ito ng P7 bilyong ba- 
gong alokasyon para sa Ginintuang Masaganang Ani-- 
ang mismong programang ginawang palabigasan nina 
Arroyo at Bolante noong 2004. Kaliwa't kanan ang iba 
pang pakana nina Arroyo at ng kanyang mga alipures 
upang ibayo pang malimas ang kabang-yaman 
ng bayan. 
Ang paglala ng korapsyon ni Arroyo ni- 
tong huling mga taon ng kanyang paghahari 
ay bahagi ng mga paghahanda niya para lalong 
matiyak ang pananatili niya sa poder lampas 
sa 2010. Lalong humihigpit ang kapit niya sa 
poder sa labis na pangambang panana- 
gutin siya sa kanyang mga 
kasalanan sa bayan. 
Ilampung bilyong 
pisong pondo ang tini- 
tipon ni Arroyo bilang pag- 
hahanda sa haharapin ni- 
yang mga pampulitikang 
labanan kaakibat ng 
pagsisikap niyang mag- 
patuloy ang kanyang 
kapangyarihan lag- 
pas sa kanyang ka- 
salukuyang termi- 
no. Gagamitin niya 
itong pambili ng 
suporta ng mga pu- 

Mga instruksyon sa paglilimbag 


1. Ang sinundang pahina, na eksaktong kopya ng pahina 1 maliban sa mas 
mapusyaw ang masthead o logo ay para sa mga gumagamit ng mimeo machine o 
naglilimbag sa paraang v-type. Idinisenyo ito para hindi madaling makasira ng istensil. 


2. Pag-print sa istensil: 
Sa print dialog, i-check ang Print as image 


Alisin ang check sa Shrink oversized pages to paper size 
I-click ang Properties 


Tiyaking naka-set sa 100% ang Scaling 


a) 

b) 

k) 

d) I-click ang Advanced 
e) 

d) Ituloy ang pag-print 


3. Hinihikayat ang mga kasama na ipaabot sa patnugutan ng AB ang anumang 
problema kaugnay ng paglilimbag sa pamamagitan ng v-type. Magpadala ng email sa 
angbayan@yahoo.com 


